  Виталий Пронин Туннэ Удмуртилэн Тӧроез мур кайгыремзэ вераз Омскын бырем но сӧсырмыны шедем шаерысьтымы солдатъёслэн ӵыжы-выжыоссылы. Соослы котыр ласянь юрттэт сётэмын луоз.Казарма куашказ бер ӝыт, соку солдатъёс изьыны выдэмын вал ни. Али дырлы тодмо: куашкам бетон борддор улэ пачказ 45 адями. Жаляса верано, 23-эз соос пӧлысь бырыны шедемын. 3-ез – Удмуртиысь: Сьӧлта черкогуртысь Сергей Вахрушев, Ижысь Валерий Ломаев но Можгаысь Эдуард Решетников.Кызьы ивортӥз элькунмылэн Тӧроез, Омскысь выль иворъёс часлы быдэ вуо. Удмуртиысь бырыны но сӧсырмыны шедем пиослэн ӵыжы-выжыоссылы юрттэт сётонэн выре Удмуртиысь военной комиссар Александр Комлев.Россиысь Следствие нуонъя комитет ивортэ, Светлой посёлокысь  4-этажъем юрт, кытын дышетско вал ВДВ-ын службазэс нуись пиос, куашказ урод ремонт лэсьтэм бере. Тупатъян ужъёсты нуиз Нижний Новгородысь компания. Со вылэ уголовной уж ӝутэмын."УД" Туспуктэм вотэсысь басьтэмын  Теги: ужпум  